
Dadansoddaf fy mhrofiad o addysgu sgiliau iaith i’r disgyblion. Thema’r dosbarth oedd “Dan y Dyn Eira”. Meddyliais am weithgaredd hwylus i’r dosbarth i’w gwblhau ar gyfer y dosbarth meithrin yn Abertawe, roedd y disgyblion yn cael eu cyflwyno i’r iaith. Esbonia’r athrawes dosbarth ei fod yn hynod o bwysig i fodelu patrymau brawddegau cywir i annog y disgyblion i’w defnyddio. Danranfyddais stori ar ‘HWB’, defnyddiais y rhaglen ‘Pentre bach’ er mwyn sbarduno’r disgyblion. Teimlaf fod y wers wedi mynd yn dda iawn a bod y disgyblion wedi amrwymo yn y gweithgaredd. Cytuna’r athrawes dosbarth fod y wers wedi mynd yn llwyddiannus a bod y disgyblion wedi dysgu nifer o sgiliau newydd. 
Heriais y dosbarth yn ystod y stori gan ofyn cwestiynau thematig i’r disgyblion, a gofynnais i’r disgyblion ddefnyddio’r bwrdd gwyn rhyngweithiol i ail ysgrifennu’r geiriau allweddol i ymarfer ffurfio llythrennau a geiriau megis ‘het’, ‘eira’ a ‘sgarff’.

Roedd y wers hon yn ffocysu ar sgiliau TGCH y disgyblion wrth ddefnyddio’r iPad, ac yn esbonio’r proses o ddefnyddio’r dechnoleg yn y Gymraeg. Roedd gofyn i’r disgyblion i ddilyn cyfarwyddiadau manwl yn y Gymraeg i geisio defnyddio’r iPad i reoli darn o dechnoleg arall sef y ‘Sphero’. Rwy’n teimlo aeth y wers yn dda gan fod y disgyblion i gyd wedi llwyddo i gyrraedd nod ac amcan y wers, lwyddodd y disgyblion i wrando ar y stori thematig a oedd yn gyd fynd gyda’r wers ac yn ychwanegol wedi llwyddo i greu llun o ddyn eira gan ddefnyddio cyfarwyddiadau Cymraeg gan ddefnyddio’r iPad a’r rhaglen ‘Sphero’ i reoli’r darn o dechnoleg. Mae’r dull hyn o ddysgu trwy chwarae yn cael ei atgyfnerthu yn y ddogfen Estyn (2013),   

Bydd plant yn dysgu drwy weithgareddau sy’n cynnig profiadau uniongyrchol gyda’r busnes difrifol o ‘chwarae’ yn darparu’r cyfrwng. Drwy eu chwarae, bydd plant yn ymarfer a chyfnerthu eu dysgu, yn chwarae gyda syniadau, arbrofi, cymryd risgiau, datrys problemau, ac yn gwneud penderfyniadau’n unigol, mewn grwpiau bach a mawr. (Estyn, 2013, tt. 1)

Yn sicr roedd y disgyblion wedi dysgu nifer o bethau yn y wers hon ac roedd yn amlwg erbyn diwedd y wers lle'r oedd y disgyblion yn siarad Cymraeg gyda’i gilydd yn rhugl gan roi cyfarwyddiadau i’w gilydd. Gan fod y dosbarth yn ddosbarth llawn disgyblion o deuluoedd Saesneg, rwy’n teimlo fod defnyddio bachyn a dyfais fel yr iPad a’r darn o dechnoleg fel ‘Sphero’ wedi bod o fud di’r disgyblion i ddefnyddio’r iaith. Roedd gen i gyfle yn ystod y wers i drafod y ‘Sphero’ gyda’r disgyblion ac esboniwyd bod y ‘Sphero’ dim ond yn deall yr iaith Cymraeg. Roedd hwn wedi annog y disgyblion i siarad yr iaith ac erbyn diwedd y wers roedd y disgyblion dosbarth Meithrin gallu esbonio yn Gymraeg sut i newid lliw'r‘Sphero’, sut i’w symud ac yn olaf defnyddio’r termau Cymraeg am y lliwiau wrth ddefnyddio’r paent i greu llun o ‘Dan y Dyn Eira’.

Gan fod yr ysgol lleoliad yn ysgol Gymraeg, roedd angen defnyddio Cymraeg trwy’r amser gyda’r disgyblion er mwyn annog y disgyblion i’w ddefnyddio hefyd. Mae hwn yn cael ei ategu yn y ddogfen Estyn (2013) gan fod y ddogfen yn esbonio,

Mewn ysgolion a lleoliadau cyfrwng-Cymraeg, mae pwyslais penodol ar ddatblygu’r Gymraeg trwy ddulliau trochi ar draws holl feysydd dysgu’r Cyfnod Sylfaen, beth bynnag fo iaith cartref y plentyn. (Estyn, 2013, tt. 2)

Roedd hwn yn amlwg yn yr ystafell dosbarth a hefyd ar draws pob gwers, gan fod bron pob un o’r 63 o ddisgyblion yn y dosbarth yn dod o gartrefu Saesneg, lle bo o leiaf un rhiant yn Siarad Saesneg, a ddim yn deall Cymraeg o’r cwbl. Esbonnir athrawes pa mor bwysig yw hi i ddefnyddio’r iaith Gymraeg ar bob adeg, ac i adrodd cyfarwyddiadau yn Gymraeg, ail adrodd yn y Saesneg ac yna ail adrodd y cyfarwyddyd yn y Gymraeg eto. Roedd hwn yn dasg anferth i rywun sydd yn gyfarwydd a siarad Cymraeg gyda disgyblion, a’r disgyblion yn deall o’r dechrau, ond rwy’n teimlo fod yr ymdrech o ail adrodd wedi helpu’r disgyblion i ddeall geiriau aml ei ddefnydd. Roedd yn bleser i glywed y rhieni esbonio pa mor hapus yr oeddent wrth i’r disgyblion yn ein gofal siarad yr iaith Cymraeg yn y cartref yn ogystal â’r ystafell dosbarth.
Wrth edrych ar y Fframwaith i’r Cyfnod Sylfaen (2015) roedd y wers a chynlluniwyd wedi taro nifer o’r sgiliau disgwyliedig a’r cwricwlwm o ran yr agwedd siarad a gwrando, megis “Defnyddio geirfa sydd yn newydd ei dysgu oddi mewn a thrwy weithgareddau chwarae” a “dilyn geiriau gweithredol” (Llywodraeth Cymru, 2015, tt. 14-15).
Gan fod yr ysgol lleoliad yn defnyddio’r Drafft Cwricwlwm i Gymru er mwyn dechrau gweithredu’r newidiadau roeddwn wedi edrych ar y ddogfen ‘Ieithoedd, Llythrennedd a Chyfathrebu’ (2019) er mwyn cynllunio’r wers. Roedd y dosbarth a addysgwyd yn gweithredu tu fewn i’r cam cynnydd 1, yn ystod y wers roedd y disgyblion wedi cyflawni nifer o’r camau megis “egluro gwybodaeth a syniadau yn glir, cymryd rhan mewn trafodaethau grŵp a defnyddio geiriau ac ymadroddion cyfarwydd ag hefyd arbrofi gyda geiriau newydd” (Llywodraeth Cymru, 2019, tt. 49) .
Y camau nesaf am y wers a chynlluniwyd bydd i drosglwyddo’r wybodaeth a dysgwyd yn y wers i bob agwedd yn yr ystafell dosbarth. Mae’r cwricwlwm newydd i Gymru yn caniatáu’r trosglwyddiad o sgiliau o un maes i’r llall, i ehangu ar ddealltwriaeth a sgiliau’r disgyblion. Gan fod yr elfen o iaith yn bwysig yn y blynyddoedd cynnar gall y sgiliau a dysgwyd yn y wers hon cael ei ddefnyddio ym mhob gwers pe tai’n wers mathemateg, celf neu wyddoniaeth. Mae’r cwricwlwm newydd yn rhoi cyfle i’r disgyblion i gysylltu ei dealltwriaeth o un wers i’r llall i ddatblygu eu sgiliau yn gyson. trwy ddefnyddio technegau fel yr iPad mae’r disgyblion yn fwy tebygol o wneud cynnydd gan ei fod yn gyfarwydd ac yn cymryd diddordeb mewn deunyddiau technegol. Mae hwn yn rhoi cyfle arbennig i athrawon i gynllunio gwersi hwylus diddorol ar gyfer y disgyblion i sicrhau llwyddiant ar ddatblygu sgiliau iaith. Dywed Donaldson (2015) 
“Mae cymhwysedd digidol yn chwarae rhan gynyddol ym mywydau plant
a phobl ifanc, ar gyfer cyfathrebu, rhwydweithio, gwybodaeth, hamdden ac adloniant a hefyd drwy amrywiaeth gynyddol o drafodion a chymwysiadau addysgol.”
Gan fod y wers yn seiliedig ar gael y disgyblion i ffurfio llythrennau i greu gair ar y bwrdd gwyn rhyngweithiol, roedd hwn yn rhoi cyfle i’r disgyblion cael profiad o ysgrifennu geiriau thematig Cymraeg gyda’i bysedd, cyn cyflwyno technegau fel defnyddio pensil. Gan fy mod i wedi ysgrifennu’r gair yn gyntaf ar y bwrdd gwyn a gofyn i’r disgyblion i ail adrodd y llythrennau a’r gair ar y diwedd; roedd hwn yn rhoi cyfle arbennig i brofi gwybodaeth y disgyblion ar y wyddor Cymraeg. Esbonnir yr athrawes bod y disgyblion yn mynychu sesiynau tric a chlic, roedd y wers hon yn datblygu’r sgiliau o’r sesiynau ac yn annog y disgyblion i gyfuno’r llythrennau i wneud gair. Mae hwn yn cael ei esbonio yn y cwricwlwm newydd fel continwwm. Roedd y disgyblion yn cysylltu gwybodaeth o dric a chlic i’r wers hon ac yna yn datblygu ei gwybodaeth gan ddysgu sgiliau newydd. Un peth a fyddwn yn newid am y wers yw sicrhau fod pob aelod o’r dosbarth yn cael cyfle i ddefnyddio’r bwrdd gwyn rhyngweithiol. Gan fod tua 60 o ddisgyblion yn y dosbarth roedd amser yn gyfyngiad. Er bod pob aelod o’r dosbarth wedi cael cyfle i adrodd y llythrennau penodol ac yna adrodd y gair ar y diwedd, bydd yr holl ddisgyblion wedi elwa wrth ysgrifennu’r gair eu hunain ar y bwrdd gwyn rhyngweithiol. Yn anffodus, gan fod amser yn gyfyngiad, roedd nifer o ddisgyblion dim ond wedi cael cyfle i ddatblygu ei iaith Cymraeg trwy siarad a gwrando gyda fi a’i gilydd. Pe byddwn yn gwneud y gweithgaredd hwn eto, byddwn yn sicrhau fod y disgyblion yn defnyddio’r iPad a’r rhaglen ‘Sphero’ i sillafu geiriau thematig yn hytrach na chreu llun ac yn rhoi cyfarwyddiadau Cymraeg, enwedig i’r disgyblion a oedd heb gael cyfle i ysgrifennu’r eirfa thematig ar y bwrdd gwyn rhyngweithiol.
Ddolen i’r fideo: https://uowtsd-my.sharepoint.com/:v:/g/personal/0902178_student_uwtsd_ac_uk/ERX6_Nc1sVpGmLe1D7PAHVUBWO3PiMMWqkR2fA5ATv2G9g?e=eK1U8T

